钦定古今图书集成/明伦汇编/氏族典/第386卷 > 李义琰
## 钦定古今图书集成/明伦汇编/氏族典/第386卷 > 李义琰

按《唐书李义琰传》：“义琰，魏州昌乐人，其先出陇西望
姓。及进士第，补太原尉。李𪟝为都督，僚吏惮其威，义
琰独敢廷辨曲直，𪟝甚礼之。徙白水令，擢司刑员外
郎，累迁中书侍郎。上元中，进同中书门下三品，兼太
子右庶子。高宗欲使武后摄国政，义琰与郝处俊固
争，事得寝。章怀太子之废，尽赦宫臣罪，庶子薛元超”
等皆蹈舞，义琰独引咎涕泣，搢绅义之宅无正寝，弟
义琎为市堂材送之，不许。义琰改葬其先，使舅家移
茔而兆其所。帝闻，怒曰：“是人不可使秉政！”义琰惧，以
疾乞骸骨。垂拱初卒。